Fondazzjoni Wikimedia

Il-Fondazzjoni Wikimedia hi organizzazzjoni bla profitt ibbażata f'San Francisco, California, fl-Istati Uniti. Hi topera diversi proġetti kollaborattivi li jinkludu l-Wikipedija, il-Wikizzjunarju, Wikidata, il-Wikikwota, il-Wikitbiet (li jinkludi l-Wikijunior), il-Wikisors, il-Wikimedia Commons, il-Wikispeċi, il-Wikibarijiet, il-Wikiversità, il-Wikimedia Incubator, il-Meta-Wiki, u l-MediaWiki.

Il-ħolqien tagħha ġie imħabbar mill-fundatur tal-Wikipedija, Jimmy Wales, li kien qed iħaddem il-Wikipedija fil-kumpanija tiegħu Bomis fl-20 ta' Ġunju, 2003. 

 Objettivi 

Il-Fondazzjoni Wikimedia tiddikjara li l-għanijiet tagħha huma li tipprovdi enċiklopedija ta' informazzjoni li tkun bl-eżatt u korretta lil kull persuna fuq din il-pjaneta. L-irwol tagħha hu li tiżviluppa u żżomm kontenut miftuħ, proġetti bbażati fuq sistemà ta' wiki u tipprovdi dan il-kontenut b'xejn mingħajr ebda ħlas.

Flimkien mal-enċiklopedija multilingwali tal-Wikipedija, il-Fondazzjoni żżomm ukoll dizzjunarju u teżawru taħt l-isem tal-Wikizzjunarju, enċiklopedija bi kwotazzjonijiet imsemmiha Wikiquote, repożitorju ta' kitbiet minn sorsi ta' lingwi diversi fuq Wikisource, u kollezzjoni ta' kotba ta' testi u manwali għall-istudenti fuq Wikibooks. Wikijunior huwa sotto-proġett ta' Wikibooks li jispeċċalizza fuq kotba għat-tfal.

 Operazzjonijiet 

Il-kobor kontinwu ta' kull proġett tal-Wikimedia hu dipendenti mid-donazzjonijiet, imma l-Fondazzjoni Wikimedia tkabbar id-dħul tagħha permezz ta' mezzi alternativi ta' fondi bħal sponsorizzazzjoni, servizzi u fonti oħra.

 Proġetti 
IsemDeskrizzjoniWikipedijaEnċiklopedija b'aktar minn 10 miljun artiklu b'264 lingwa.Wikimedia CommonsArkivju ta' kontenut ta' immaġini, ħsejjes u filmati b'iktar minn 3,000,000 fajl.WikibooksKollezzjoni ta' kotba bit-testi u materjal edukattiv.WikizzjunarjuDizzjunarju li jikkatolaga s-sinjifikati, sinonimi, etimoloġiji u traduzzjonijiet.WikinewsSors ta' aħbarijiet li jikkonsisti minn rapporti ta' ġurnalisti ċittadini minn pajjiżi differenti.WikisourceProġett biex jipprovdi u jittraduċi dokumenti minn sorsi, bħal testi pubbliċi.WikiquoteKollezzjoni ta' ċcitazzjonijiet minn persunaġġi ċelebri, kotba, films u oħrajn.WikispeciesIndiċi ta' dati fuq speċi ta' annimali, pjanti, fungi u formi oħra ta' ħajja.WikiversitàKorsijiet, materjali għall-korsijiet u testi.Wikimedia IncubatorUżat biex jittestja proġetti ġodda li possibilment joperaw mill-Wikimedia u lingwi ġodda għall-proġetti.

 Wikimania 

Il-Wikimedia kull sena torganizza l-Wikimania (Paġna tal-informazzjoni fuq Meta-Wiki], konferenza għal utenti tal-proġetti tal-Fondazzjoni Wikimedia. Din kienet organizzata għall-ewwel darba fi Frankfurt (Ġermanja), fl-2005. 

 Referenzi 

 Ħoloq esterni 

 Sit uffiċjali tal-Fondazzjoni Wikimedia
 Blogg tal-Fondazzjoni Wikimedia
 Il-messaġġ ta' Sheldon Rampton fuq WikiEN-l
 Rekord pubbliku għall-Fondazzjoni Wikimedia mis-sit elettroniku tad-Dipartiment tal-istat ta' Florida

Kategorija:Proġetti tal-Wikimedia
Kategorija:Organizzazzjonijiet